section_heading: Povijest
paragraph_text: Na vijeću u Firenci, 4. veljače 1442., koptska delegacija potpisuje "Cantate Domino", dokument kojim priznaju formalno jedinstvo s Katoličkom Crkvom i biskupom Rima. No u Egiptu dokument nije imao puno učinka. 1600., katolički misionari, prije svega franjevci, počinju dolaziti do Kopta. 1630. godine, osniva se misija Kapucinskog reda u Kairu. 1675. također dolaze i isusovci 1713., koptski patrijarh Aleksandrije ponovno odlazi u Rim, ali kao i 1442., bez puno učinka. Sveta stolica formalno uspostavlja patrijaršiju za koptske katolike 1824. godine., a 1829. Otomansko carstvo dopušta Koptskoj katoličkoj Crkvi gradnju vjerskih objekata. Papa Lav XIII., zbog velikog broja vjernika, 1895. ponovno uspostavlja patrijaršiju, te 1899. ustoličava biskupa Ćirila Makariosa kao patrijarha aleksandrijskih Kopta, uzimajući ime Ćiril II. Nakon abdikacije Ćirila II. 1908., pozicija patrijarha ostaje prazna do 1947.